Zaandamis igavlesime, mängisime Wii-ga, saime teada, et pühapäeval toimuma pidanud juustutegemine lükkub edasi järgmisesse nädalavahetusse, see-eest sõime Merilini hostide tehtud juustufondüüd, õhtutel käisime kohalikus baaris, kus lahked kohalikud(kelledest ühe poeg oli sealsamas baarimees/laulab bändis Kansloos/õpib Amsterdamis  arvutimängudisaini) jagasid igasugu infot Hollandi elu ja olu kohta(muuseas sain teada, et iganädalane dalmaatsiakoerast külaline, keda ka meil õnnestus kahel järjestikusel õhtul näha, on oma nime Hey Joe saanud Jimi Hendrixi laulu järgi ning et too lugu on baariomaniku lemmiklugu ja sellepärast peab iga laivbänd, kes tolles baaris esineb, vähemalt korra "Hey Joe"d mängima) ning vaatlesime muuhulgas, milline näeb välja selle väikelinna ööelu paar tundi enne kellakeeramist.